遊行被禁後，區錦新喺個人社交平臺專頁同埋澳門社會發展新動力社交專頁發出新聞稿，指經濟財政司司長李偉農喺3月27號，即遊行前一日約見佢本人同另外一名立法議員吳國昌對呢個計劃爭議聽取意見，並表示當局順應民意，保證市民希望使用消費卡能夠選擇使用消費卡，並同時保證老人家或12歲以下嘅澳門居民都同時參與呢個計劃。